钦定古今图书集成/明伦汇编/闺媛典/第076卷 > 王原膴妻梁氏
## 钦定古今图书集成/明伦汇编/闺媛典/第076卷 > 王原膴妻梁氏

按《真定县志》：“梁氏，刑科给事中梁维本女。生而贞静，
不苟言笑。年十六，归中书舍人王原膴，事舅姑以孝
闻。及姑没，事祖姑如姑礼，备极孝养，晨夕视寝膳无
少怠，抚前室女如己出。虽生名门，萧然荆布，里中称
少君德耀焉。崇祯甲申，随夫寓京邸，值逆闯西遁，氏
偕夫妹暨祖姑避难出都城，群贼拥至，氏誓死不辱”，
拜辞祖姑，携小姑投井死。数日后出之，颜色如生。巡
按御史具题旌表。